cyanic-selkie/wikianc huggingface dataset:
Ацтечко писмо
Ацтечкото писмо или нахуатлското писмо е пиктографско и идеографско писмо кое се користело за пишување на нахуатлскиот јазик пред доаѓањето на Шпанците во Средна Америка. Денес како сведоци на ова писмо се зачувани ацтечките кодекси. Сепак ацтечкото писмо не се смета за правилно писмо за пишување, бидејќи не постоеле зададени симболи кои би претставувале одреден збор, туку се слушеле со приказ на идеи и поради тоа ова писмо се смета за прелиминарно писмо за пишување.
Потекло
Ацтечкото писмо е приспособено за запишување на јазикот од писма кои се користеле во централно Мексико, како на пример запoтечкото писмо и миштечкото писмо.
Хамбуршки парламент
Хамбуршкиот парламент (германски: Hamburgische Bürgerschaft) е еднодомен парламент на германската покраина Хамбург, според уставот на Хамбург. Во 2011 имало 121 член во парламентот, што претставува релативна еднаков однос на изборните единици. Парламентот се наоѓа во собранието во Градскиот дом на Хамбург („ратхаус“), во кога дел е и Владата на Хамбург.
Парламентот меѓу другите работи одговорен е за законот, изборот на Erster Bürgermeister (Прв Градоначалник) за изборниот период и контролата на Сенатот (владиниот кабинет).
121 член се избираат на универзални, директни, слободни и тајни избори на секои четири години.
Потекло
Bürgerschaft како термин е во употреба од средниот век да се однесува на машките жители на Хамбург со државјанство. Комитет за земјопоседничката класа во рамките на градот, наречен Erbgesessene Bürgerschaft, бил создаден од оваа група во 15-от век да ја раководи државата. Првиот познат документ на овој комитет, кој традиционални бил доминиран од локалните трговци, потекнува од 1410 и бил именуван Der Erste Rezess (приближно: Првата споредба). Системот на наследни места бил склон кон корупција и настанале неколку големи борби во следните декади.
Lange Rezess (приближно: Долгата споредба) од 1529 го реформирала административниот систем на градот и направила владејачкиот совет да одговора на неколку комитети на Erbgesenne Bürgerschaft. Овие тела се појавиле надвор од црковните структури на сега Лутеранската црква, но не можеле да ги решат сите аспекти на чувствителната ремнотежа на силата. Така, комисија, пратена од императорот на Светското Римско Царство, морал присилно да обезбеди мир во 1708 и градот морал да ги договори административните структури во следните години.
Следниот период довел до поголема критичност на воспоставените структури и Харбург учествувал во изборите на Франкфуртското национално собрание во 1848. Ова резултирала со уште поголема дебата и Erbgesenne Bürgerschaft донел нов изборен закон за да ја намали критичноста во септември 1848, но пруските трупи во текот на Првата шлеска војна доведе до хаос.
Избори во 1859
Нов обид за реформа на уставот бил започнат по долги дискусии во 1859 и Erbgesenne Bürgerschaft се сретнал за последен пат во ноември истата година да го донесе новиот ред, како и да се распушти во корист на Bürgerschaft. Од 1859, Bürgerschaft се однесува на ова избрано парламентарно тело.
Хамбуршки парламент во СР Германија
Изборите од 1949 довеле до вториот избран парламент на Хамбург по Втората светска војна, а Социјалдемократската партија ја одржувала нејзината традиционална доминантна улога, откако се возобновила по изборите за време на британската окупација од 1946. Партијата продолжила да владее со градот, освен 1953-57, до првиот Сенат на Оле фон Бојст, формиран во 2001.
Од 23 март 2011, Хамбуршкиот парламент е во неговиот 20-ти законодавен период во Сојузната Република Германија. Владата на СПД ја наследила коалицијата на ЦДУ и Зелените.
Претседател и одбор
Претседателот на парламент го раководи парламентот и неговите заседанија. Претседателот е поддржан од 'Првиот заменик-претседател' и 3 заменици-претседатели, сите избрани од претставниците. Претседателот, замениците-претседателот и 3 високи службеници се дел од одборот (германски: Präsidium).
Во 2011, претседател на Хамбуршкиот парламент бил Карола Фајт.
Совет на најстари
Советот на најстарите (германски: Ältestenrat) се состои од претседателот, замениците-претседатели и неколкуте членови, назначен од парламентарните групи. Советот го поддржува претседателот и одборот во поглед на одлуките за дневниот ред, кадровските прашања и финансиските работи.
Парламентарни групи
Парламентарните групи (германски: Fraktionen) се составени од најмалку 6 членови на парламентот. Повеќето од овие групи се од една партија.
Комитети
Дневната работа на парламентот е завршувана во комитети.
Избор на кандидатите
Изборот е регулиран со закон. Почнувајќи од 2008, избран во парламентот може да биде секој Германец по неговиот/нејзиниот 18-ти роденден. Тој/таа е ограничен, ако на тој/таа не му е дозволено да гласа со пресуда, не поседува деловна способност или има застапник според закон.
Тековен состав
Покраинските избори, со новиот изборен закон, биле одржани во Хамбург на 20 февруари 2011. Дебатите во изборната кампања биле доминирани од економските и образовните прашања, како и оценката на неуспешниот Сенат под водствот на Кристоф Алхаус од ЦДУ, наследникот на Оле фон Бојст.
Петте партии, кои имале повеќе над 5 проценти (минимум за избор) биле социјалдемократската SPD, христијаско-демократската CDU, еколошката Зелена алтернативна листа (GAL; кој е хамбуршкиот огранок на Сојуз '90/Зелени), либералната Слободна демократска партија и левата Die Linke, кои влегле во парламентот за првпат во 2008. SPD, под водство на Олаф Шолц, освоил апсолутно мнозинство од 121 место во Хамбуршкиот парламент и формирал влада во Хамбург без коалициони партнери.
Бајерштет
Бајерштет (Beierstedt) — општина во округот Хелмштет, во сојузната покраина Долна Саксонија, Германија.
Религија во Холандија
Историски, Холандија се одликува со многубројни религии. Од средината на средниот век, Холандија била претежно христијанска земја до XX век. Иако верската различност останува до денес, сепак постои голем пад на религиозна приврзаност.
Историја
Холандија добила независност од Шпанија во 1648 година, по Осумдесетгодишната војна. Независноста била делумно од религиозен карактер. За време на реформацијата, Холандија станала анабаптистичка, менонитистичка и калвинистичка земја. Овие религиозни движења биле потиснати од страна на Шпанците, кои го поддржаа контрареформацијата. По независноста, Холандија го прифатила калвинизмот како државна религија, но се практикува верска сакале да го наметнат католицизмот. По ослободувањето, земјата станала безбедна за еврејските и протестантските бегалци од Фландрија, Франција, Германија и Англија. На овие простори отсекогаш имало значајни разлики помеѓу православниот и либералниот Калвинизам: помеѓу Арминианизмот и Гомаризмот во 17 век, како и помеѓу Лутеранската и Холандиската Реформаторска црква 19 век. Католиците, кои доминирале во јужните провинции на земјата, не им било дозволено да ја проповедат својата религија отворено. Тие еманципирале за време на 19 век и XX век, преку пиларизацијата, со формирање на сопствените социјални заедници. Во XX век веќе започнал да опаѓа процентот на религиозните верници: повеќето од холандските евреи не го преживеале холокаустот, а во средината на XX век, голем број од протестантските и католичките верници ја напуштиле црквата.
Сепак постои еден голем исклучок: бројот на исламски верници значително се зголемил, како резултат на имиграцијата. Како една од причините за намалувањето на бројот на верници се смета социјално-либералната политика кон абортусот, евтаназијата, проституцијата и бракот од ист пол. Од 2000 година постои зголемена свест на религијата, главно како резултат на муслиманскиот екстремизам.
Римокатоличка црква
Римокатоличката црква во моментов е најголемата религиозна организација на Холандија, со околу 26,3% од вкупниот број на верници во земјата. Нејзиниот процент е драстично намален доколку се има предвид фактот што во 1970 година тој процент бил околу 40%. Бројот на католиците не само што е во опаѓање, но многу луѓе кои се идентификуваат како католиците, исто така, нередовно присуствуваат на неделните литургии. Помалку од 200.000 луѓе или 1,2% од населението на земјата ја посетуваат црквата во недела.
Протестантската црква на Холандија
Протестантската црква на Холандија (PKN) е најголемата протестантска деноминација во земјата, со околу 11.4% од вкупното население. Таа била формирана во 2004 година со соединувањето на двете најголеми протестантски цркви во земјата.
Ислам
Исламот во земјата е релативно нова и брзо растечка религија, според последната (КБС) статистика. Вкупниот број на муслимански приврзаници е околу 944.000 или 6% од населението. Бројот на муслимани започнал да се зголемува по 1970-тите години, како резултат на имиграцијата од поранешни холандски колонии, Суринам, како и Индонезија, кои се муслимански земји, како и работниците мигранти од Турција и Мароко. Во текот на 1990-тите, Холандија ги отворила своите граници за бегалците од муслиманските земји како Сомалија, Ирак, Иран и Авганистан.
Јудаизам
Според некои податоци, се смета дека јудаизмот во земјата пристигнал пред христијанството. Поради неговата општествена толеранција, Холандија ги отворила границите за евреите кои биле прогонувани од цела Европа во текот на Втората светска војна. денеска, околу 0.02% од вкупното население на земјата се евреи.
Умерена инфлација
Умерена инфлација е онаа состојба во која има благ пораст на цените на стоките и услугите во економијата. Во оваа инфлација има едноцифрен број во порастот на нивото на цените, односно постои висока ценовна стабилност, а луѓето имаат доверба во својата парична единица која нема големи флуктуации и не се заинтересирани да ја менуваат со други парични единици.
Референдум во Македонија (2018)
Референдум во Македонија (2018) — референдум на државно ниво што се одржал на 30 септември 2018 година во Република Македонија.
Согласно конечните резултати од гласањето одлуката на референдумот не била усвоена, бидејќи не гласале повеќе од половина од вкупниот број граѓани запишани во избирачкиот список.
Позадина
По македонската независност од Југославија во 1991, грчките власти тврдеа дека името на земјата имлицира територијални претензии кон истоимениот грчки регион и се спротивставија на употребата на терминот „Македонија“ од страна на новата држава. Македонија беше примена во Обединетите Нации во 1993 под привремената референца „Поранешна Југословенска Република Македонија“ (ПЈРМ), додека во меѓувреме голем број на држави ја признаа Република Македонија под уставното име.
На 12 јуни 2018, Ципрас објави дека постигнал договор со Заев „кој ги покрива сите предуслови поставени од грчката страна“. Предлогот ќе резултира со преименување на Република Македонија во Република Северна Македонија, со тоа што новото име е за севкупна употреба, надворешна и внатрешна. Заев објави дека договорот вклучува признавање на македонскиот јазик во Обединетите Нации и дека државјаните на земјата ќе бидат нарекувани како и претходно, македонски. Сепак, исто така ќе има експлицитно појаснување дека граѓаните на земјата не се поврзани со античките Македонци. „Со договорот еднаш засекогаш се потврдува и зајакнува македонскиот етнички и културен идентитет, македонскиот јазик, македонската националност. Со него се гарантира и безбедноста на земјата и се овозможува сигурна иднина на граѓаните на РМ“, рече Заев. Договорот бил потпишан на брегот на Преспанското Езеро.
Одлука за референдум
Собранието на Република Македонија, на седницата одржана на 30 јули 2018 година донело одлука за распишување на референдумот.
Против/бојкот
Најголемата опозициска партија ВМРО-ДПМНЕ се закани дека ќе го бојкотира референдумот и смета дека договорот со Грција е акт на предавство. Сепак, на почетокот на септември, само неколку недели пред референдумот, Христијан Мицкоски, претседателот на партијата излезе со изјава со која ги охрабри граѓаните да гласаат според сопственото убедување, и дека партијата ќе ги почитува различните мислења. Партијата не учествуваше во референдумската кампања, додека некои високи партиски членови ја изразија својата поддршка за бојкотирање на референдумот. На 23 септември, македонскиот претседател Ѓорге Иванов, кој беше избран како кандидат на ВМРО-ДПМНЕ, го осуди договорот и ги повика своите сонародници да го бојкотираат гласањето.
Лео фон Кленце
Лео фон Кленце (Leo von Klenze), полно име: Франц Карл Леополд фон Кленце ; 29 февруари 1784, Бухладен близу Шладен - 26 јануари 1864, Минхен) — германски неокласицистички архитект, сликар и писател. Како дворски архитект на баварскиот крал Лудвиг I, фон Кленце бил еден од најистакнатите дејци во архитектонската преродба итн. „новогрчки стил“.
Фон Кленце учел архитектура и јавно градежно стопанисување кај Фридрих Жили во Берлин, и чиракувал кај Шарл Персије и Пјер Франсоа Леонар Фонтен во Париз. Помеѓу 1808 и 1813 служел како дворски архитект на Жером Бонапарт, крал на Вестфалија. Подоцна се преселил во Баварија, па од 1816 почнал да работи како дворски архитект на баварскиот крал Лудвиг I. Лудвиг бил голем вљубеник во хеленизмот и оваа странст одиграла клучна улога во оформувањето на Кленцеовиот архитектонски стил. Кленце проектирал и извел голем број на класични зданија во Минхен, вклучувајќи ја Сала на славните (Ruhmeshalle) и кружниот храм. На Кенигсплац го изградил најпознатиот хеленистички архитектонски ансамбл на новото време. Меѓу најважните негови дела се вбројува и храмот на германските великани „Валхала“, кој го носи името на рајот во нордиската митоогија.
Со осамостојувањето на Грција, синот на Лудвиг I, Отон станал нејзин прв крал. Фон Кленце бил поканет во Атина за да конкурира со свои планови за преизградба на градот во старогрчки стил. Во 1838 добил нарачка од рускиот цар Николај I за зградата на Новиот Ермитаж, државен музеј на старини, уметнички слики, монети, медали, камеа, цртежи, гравури и книги од збирките на династијата Романови. Кленце веќе имал искуство во планирање и изведба музејски галерии во Минхен, вклучувајќи ја познатата „Глиптотека“ (музеј на антички скулптури) и Старата пинакотека (Alte Pinakothek), галерија на слики од збирката на династијата Вителсбаховци.
Фон Кленце не бил само архитект, туку и одличен сликар и цртач. Сликал и цртал претежно антички зданија, кои ги користел како урнеци за неговите градби. Со античката архитектура се запознал во патувањата низ Италија и Грција. Учестуваал и во ископувањето на антички градби во Атина и конкурирал со проекти за обнова на атинскиот акропол.
Кленце собирал и дела од современи германски сликари, вклучувајќи 58 дела со пејзажна и битова тематика. Во 1841 збирката му ја продал на кралот Лудвиг I, што потоа послужило како основа за Новата пинакотека (Neue Pinakothek).
Фон Кленце починал во 1864 и е погребан на Старите јужни гробишта (Alter Südfriedhof) во Минхен.
532
532 (Римски бројки) — престапна година според општоприфатениот календар. Тоа била 532 година од новата ера, 532. од првиот милениум, 32. од VI век и трета од 530-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6040 и 6041 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5282 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4292 и 4293 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1285.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 532 година се протега во 3168 и 3169, додека според второто гледиште, годината трае во текот на 3228 и 3229 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1075. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 93 и 92 година пред хиџра.
Кси-барион
Историја
Честичката е позната како каскадна B-честица и содржи кваркови од сите три семејства. Била откриена од D0 и CDF експериментите во Фермилаб. Откритието било објавено на 12 јуни 2007 година. Била првата позната честица направена од кваркови од сите три кваркови генерации – долен, чуден и длабински кварк. Соработките D0 и CDF ги пријавиле постојаните маси на новата состојба. Според Честичната податочна група просечната маса е.
Освен ако е посочено, негорната/долната кваркова содржина на кси-барионите е чудна (т.e. има еден горен или долен кварк и два чудни кваркови). Меѓутоа содржи еден горен, еден чуден, и еден долен кварк, додека  содржи еден горен и два долни кваркови.
Во 2012 г., експериментот CMS во Големиот хадронски судирач детектирал барион (пријавена маса ). Соработката LHCb во ЦЕРН откриле два нови Кси-бариони во 2014 година: и.
Во 2017 г., истражувачите на LHCb пријавиле уште еден Кси-барион: двојно волшебниот барион, составен од два тешки волшебни кваркови и еден горен кварк. Масата на е околу 3.8 пати поголема од масата на еден протон.
Касов
Касов (Kassow) — општина во округот Росток, во Мекленбург-Западна Померанија, Германија.
Современост
Современост е најстарото македонско списание за литература, култура и уметност. Создадено е во 1951 година како директен наследник на првото македонско списание за уметност, наука и општествени прашања „Нов ден“.
Историја
Првиот број на списанието „Нов ден“ бил пречекан со воодушевување и радост не само во круговите на новинарите, писателите и културните работници, туку и воопшто меѓу народот. Потврда за тоа е печатениот тираж од пет илјади примероци. Во првиот излегла многу значајна статија Блаже Конески, со наслов „Проблемите на македонската литература“. Всушност, овој негов текст претставува прв македонски манифест за нашата современа литература, со акцент дека македонската книжевност од почетниот период преку средновековната литература, заедно со современата македонска литература, претставува една заокружена литературна историја на нашиот народ.
Уредници на „Нов ден“ биле: Димитар Митрев, Владо Малески, Блаже Конески , Славко Јаневски и Коле Чашуле.
Списанието за литература, култура и уметност „Современост“ е оформено 1951 година во издание на Книгоиздателството „Кочо Рацин“, од уредниците на „Нов ден“ и е директен наследник на ова списание.
Уредници и уредувачка политика
Во периодот на книжевните полемики помеѓу реалистите и модернистите, „Современост“ било списание кое било сметано за гласник на првите. Главен соперник на „Современост“ во овој период било списанието „Разгледи“, сметано за гласник на модернистите.
„Современост“ извршило големо влијание во унапредување и афирмирање на македонската книжевност во земјата и во странство. На страниците на списанието дебитирале голем број македонски автори, кои подоцна станале носители на македонската проза, поезија и драма (на пр. Стале Попов со расказите „Мице Касапче“ и „Петре Андов“ и други), но и автори според кои списанието се препознавало (на пр. Ацо Шопов, Димитар Митрев, Блаже Конески и други).
Значајни статии за македонската литература за првпат се појавиле во списанието „Современост“. Така, песните „Ангелот на Света Софија“, „Гугучка“, „Успивање на болно дете“, „Игра со дете“ и други познати дела од Блаже Конески биле оригинално објавени во различните броеви на „Современост“ од 1953-та година, потоа песните „Ветрот носи убаво време“, „Црно сонце“, првиот препев на третиот чин од драмата „Хамлет“ од Ацо Шопов и други дела.
Нова Земја
Домородното население се состоело од 50–300 Ненци, што се занимавале претежно со риболов, лов со стапици, чување ирваси и лов на бели мечки и фоки. Живееле на островите од 1872 до 1950-тите, по што биле преселени на копното поради атомските проби.
Архипелагот се состои од два главни острова (Северен и Јужен) одделени со тесниот Маточкинов Проток и повеќе мали островчиња. Зафаќа вкупна површина од 90.650 км2 и ги двои Баренцовото и Карското Море.
За време на Студената војна, на овие острови се изведувале разни значајни воени вежби и проби, командувани од базата во Рогачево. Војската е присутна и денес. На 30 октомври 1961 г. тука е фрлена познатата „Цар-бомба“ — најсилната пукната атомска бомба во историјата.
Природна околина
Нова Земја е продолжеток на северниот дел на Урал, па затоа внатрешноста на островите е сосем планинска. Меѓу Јужниот Остров и копното се протега протокот Карска Врата. Планините достигнуваат надморска височина од 1.547 м. На Северниот Остров има поголем број на ледници, додека пак јужниот се одликува со тундра. Природните ресурси се застапени со бакар, олово и цинк.
Екологијата е ограничена од суровата клима, но сепак подрачјето има разновиден жив свет. Меѓу позабележителните жители на островите е белата мечка, чија популација околу Баренцовото Море е генетски различна од оние на други места.
Малев
Малев (Magyar Légiközlekedési Vállalat) беше национален авиопревозник на Унгарија и авиокомпанијата е заснована на аеродромот во Будимпешта. Леташе на 50 одредишта низ 34 земји ширум светот. Малев е член на алијансата Oneworld од април 2007 година.
Историја
Компанијата официјално е основана на 29 март 1946 година, кога Унгарско - Советска компанија за цивилно воздухопловство беше формирана. Флотата во тоа време броеше 2 авиона, Li-2 и Po-2. За време на комунистичкиот режим во Унгарија, флотата на Малев се состоеше главно од авиони од советско потекло, од типот Туполев, со кој сообраќаше на одредишта во Европа и Блискиот Исток. Некаде при крајот на комунистичкиот режим, Малев во својата флота додаде авион од типот Боинг 737-200. Моментално флотата на Малев брои вкупно 18 авиони од типот Боинг 737, еден авион од типот Боинг 767, како и неколку авиони од типот Фокер 70 и Бомбардиер CRJ 200. На 12 јули 2007 година, Лојд Пакстон беше назначен за извршен директор на авиокомпанијата. Пакстон беше во одборот на директори на British Airways цели 35 години. На 14 септември 2007 година, Лојд Пакстон даде отказ на работното место, при што, за негов заменик беше назначен Петер Леонов. Со работа престанува на 3 февруари 2012 година кога е прогласен банкрот.
Одредишта
Погледни опширно, Одредишта на Малев.
Авиокомпанијата главно леташе на одредишта низ Европа, но исто така оперираше и на некои одредишта до Северна Америка и Азија. На 29 октомври 2007 година, Малев објави дека ги прекинува северно Американските одредишта за време на зимскиот период, со главна причина дека сообраќајот за време на зимскиот период е драстично намален, и со тоа придонесува загуба за авиокомпанијата.
1067 п.н.е.
1067 п.н.е. — година според општоприфатениот календар. Тоа била 1067. година пред новата ера, 67. од вториот милениум п.н.е., 67. од 11 век п.н.е. и осма од 1060-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 4441 и 4442 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 3683 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 2693 и 2694 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 314 пред основањето на Рим.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 1067 година се протега во 1569 и 1570, додека според второто гледиште, годината трае во текот на 1629 и 1630 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 524 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1740 и 1739 исламска година пред хиџра.
Кристијан Вулф
Кристијан Вилхелм Валтер Вулф (гер. Christian Wilhelm Walter Wulff; 19 јуни 1959) — германски политичар на конзервативна Христијанско-демократска унија. Избран е за претседател на Германија 30 јуни 2010 и положил заклетва 2 јули, Адвокат по професија, бил премиер на државата Доња Саксонија од 2003 до 2010, 2012 година поднел оставка на место на претседател кога Државното обвинителство на Хановера побарало одземање на имунитетот, како би против него мажат да биде покрената кривична постапка порадија корупција.
Лудвиг Берне
Лудвиг Берне (роден 6 мај 1786 - починат 12 февруари 1837) - германско-еврејски пишувач за теми од областа на политиката и сатиричар. Припаѓа на движењето наречено „Junges Deutschland" („ Млада Германија"), кое претставува група на германски писатели која постоела од 1830 до 1850 година. Лудвиг бил поет и политички филозоф. Починал во Париз на педесет годишна возраст.
Почеток на животот
Лудвиг Берне е роден на 6 мај 1786 година во Франкфурт на Мајна во еврејско семејство. Син е на банкарот Јакоб Барух. Неговиот дедо бил владин бирократ.
Образование
Лудвиг Берне и неговиот брат имале приватни часови од Јакоб Сахс, а подоцна и од Ректор Моше. На 14 години заминал да учи медицина кај учителот Хецел во Гисен. По една година Лудвиг бил испратен во Берлин да продолжи со изучувањето на медицината. Таму негов учител бил физичарот Маркус Херц, кај кого и престојувал. Понатаму учел школо во универзитетот во Хале. Своето образование го завршил на универзитетите во Хајделберг и Гисен, каде што студирал право и политички науки.
Гефенслебен
Гефенслебен (Gevensleben) — општина во округот Хелмштет, во сојузната покраина Долна Саксонија, Германија.
Географија
Гефенслебен се наоѓа јужно од природниот парк Елм-Лапвалд.
Општински единици
Општината Гефенслебен се состои од следниве места:
Рукитен
Рукитен (Rukieten) — општина во округот Росток, во Мекленбург-Западна Померанија, Германија.
Галопирачка инфлација
Галопирачка инфлација е состојбата во стопанството кога цените брзо растат, а годишната стапка на пораст на цените е двоцифрена, трицифрена и повеќецифрена. Овој вид инфлација предизвикува сериозни проблеми во стопанството. Луѓето не се сигурни во вредноста на својата парична единица и ја менуваат за реални материјални добра (за стоки или за други странски валути).
Ентони Манта
Ентони Манта (роден на 16 септември 1994 година) е канадски професионален напаѓач за хокеј на мраз кој моментално игра за Вашингтон Капиталс на Националната хокеарска лига (НХЛ). Манта бил драфтуван на 20-тото место во генералниот пласман од Детроит Ред Вингс во драфтот за влез во НХЛ во 2013 година.
Грци во Италија
Грчкото присуство во Италија започнало со миграциите на старата грчка дијаспора во 8 век п.н.е., продолжувајќи до денешно време. Постои етничко малцинство познато како Грико, кое живее во јужните региони Калабрија (провинција Реџо Калабрија) и Апулија, особено на полуостровот Саленто, во стариот регион Голема Грција, кои зборуваат карактеристичен дијалект на грчки наречен Грико. Тие се верува дека се остатоци од античките и средновековни грчки заедници, кои со векови живееле во јужниот дел на Италија. Грчката заедница веќе одамна постоела и во Венеција, сегашниот центар на грчката православна архиепископија во Италија и Малта, што дотогаш била византиска провинција до 900-тите години и се наоѓала на територијата на Мореја и Крит до 1600-тите. Заедно со оваа група, помал број понови мигранти од Грција живеат во Италија, формирајќи заедница во земјата за иселеништво. Денес многу Грци во јужна Италија ги следат италијанските обичаи и култура, доживувајќи асимилација.
Ентони Манта
Јуниор
Како млад, Манта играл на меѓународниот хокеј турнир во Квебек Пи-Ви во 2007 година со малолетниот тим за хокеј на мраз Collège-Français Rive-Sud. Тој бил избран на 76-тото место во драфтот за влез во QMJHL во 2010 година од страна на Val-d'Or Foreurs.
Грци во Италија
Антички период
Во 8 и 7 век п.н.е., од различни причини, вклучувајќи и демографска криза (глад, пренатрупаност, климатските промени итн.), во Стара Грција започнала потрагата по нови трговски места и пристаништа, по кое Грците започнале голема колонизација на јужна Италија.
Ентони Манта
Јуниор
За време на сезоната 2010-11, Манта го направил своето деби во QMJHL во декември, настапувајќи во два натпревари со Вал-Д'Ор, поминувајќи го поголемиот дел од сезоната со колеџот Чарлс-Лемојн Ривераинс во малата ААА лига на Квебек.
Грци во Италија
Антички период
Во исто време, грчките колонии биле основани на места што се широко одвоени како источното крајбрежје на Црното Море и Масалија (Марсеј). Тие опфаќале населби во Сицилија и јужниот дел на италијанскиот полуостров. Римјаните ја нарекле областа на Сицилија и подножјето на багажот на Италија Магна Грација (латински: Голема Грција), бидејќи била густо населена со Грци. Древните географи се разликуваат во тоа дали терминот Голема Грција ја вклучувал Сицилија или само Апулија и Калабрија. Страбон е најистакнатиот поборник на пошироките дефиниции.
Ентони Манта
Јуниор
За време на сезоната 2011-12, Манта играл на 63 натпревари за Вал-Д'Ор во неговата прва цела година во QMJHL. Манта завршил со 22 гола и 29 асистенции.
За време на сезоната 2012-13, Манта бил вториот водечки стрелец на Вал-Д'Ор, зад потенцијалниот играч на Питсбург Пингвинс Антон Злобин, во неговата втора сезона со клубот. Тој го предводел QMJHL со 50 гола и имал 39 асистенции во 67 натпревари и имал плус 21 поени. Манта бил награден за неговата извонредна игра со тоа што бил поканет да учествува во 2013 CHL Top Prospects Game, и бил именуван во вториот All-Star тим на QMJHL.
Во текот на сезоната 2013–14, Манта играл на 57 натпревари за Вал-Д'Ор и ја предводел QMJHL во постигнувањата, завршувајќи со 57 гола и 63 асистенции. На Манта му била доделена првата ѕвезда на месецот за септември, каде што забележал 14 поени во пет натпревари, вклучувајќи четири гола и асистенција во натпреварот против Квебек Ремпартс на 28 септември. На Манта му била доделена првата ѕвезда на месецот за октомври, каде забележал 25 поени на 10 натпревари. Манта забележал натпревари со пет поени на 11 и 12 октомври против Шербрук Феникс и Драмондвил Волтиџурс. Вкупно, Манта забележал седум натпревари од два или повеќе поени. Манта бил награден за неговата извонредна игра со тоа што го добил трофејот Жан Беливо како најдобар стрелец во QMJHL, Меморијалниот трофеј Мишел Бриер како најкорисен играч во QMJHL, и CHL играч на годината.
Грци во Италија
Средновековен период
Миграцијата на византиските грчки научници и други емигранти од Византија за време на падот на Византија (1203-1453) и главно по падот на Цариград во 1453 година до 16 век, од страна на современите научници се смета дека било клучно во заживувањето на грчките и римските студии, уметности и науки, а потоа и во развојот на ренесансниот хуманизам. Овие емигранти биле граматичари, хуманисти, поети, писатели, печатари, предавачи, музичари, астрономи, архитекти, академици, уметници, книжници, филозофи, научници, политичари и теолози.
Ентони Манта
Јуниор
За време на плеј-офот, Манта бил водечки стрелец за Вал-Д'Ор, забележувајќи 24 гола и 14 асистенции на 24 натпревари. Манта бил награден за играч на неделата во CHL за плејофот кој завршил на 13 мај, откако забележал 11 поени во последните пет натпревари од финалето на QMJHL. Манта го постигнал победничкиот гол на 52 секунди до крајот на третиот период од седмиот натпревар за да го победи Баи-Комо Дракар и да го освои Претседателскиот куп.
Грци во Италија
Средновековен период
Во децениите по османлиското освојување на Цариград, многу Грци започнале да се населуваат на териториите на Венецијанската Република, вклучувајќи ја и самата Венеција. Во 1479 година имало помеѓу 4000 и 5000 грчки жители во Венеција. Покрај тоа, таа била една од економски најсилните грчки заедници од тоа време надвор од Отоманското Царство. Во ноември 1494 година, Грците во Венеција побарале дозвола и им било дозволено да основаат братство, односно филантропско и религиозно општество кое имало своја комисија и офицери за да ги застапува интересите на грчката заедница. Ова било првото официјално признавање на правниот статус на грчката колонија од страна на венецијанските власти. Во 1539 на Грците од Венеција им било дозволено да почнат да градат своја сопствена црква, Сан Џорџо деи Греци, која сè уште се наоѓа во центарот на Венеција.
Ентони Манта
Детроит Ред Вингс
На 12 октомври 2013 година, Детроит Ред Вингс потпишал со Манта тригодишен договор на почетно ниво.
Манта ја започнал сезоната 2014-15 на резервната листа на повредени, откако ја скршил десната тибија на 15 септември, за време на натпревар на турнирот Траверс Сити Проспект. Било најавено дека ќе биде надвор од терените шест до осум недели. Тој го направил своето професионално деби за Гранд Рапидс Грифинс на 14 ноември 2014 година, во натпреварот против Тексас Старс. Тој станал вториот највисок драфт пик од Детроит кој играл за Грифинс, зад само Јакуб Киндл (19-ти во 2005 година ). Во неговиот втор натпревар во АХЛ, исто така против Тексас Старс тој го постигнал својот прв професионален гол против Јуси Ринас.
Грци во Италија
Современ период
Така, на пример, Грците повторно го колонизирале регионот во 16 и 17 век. Ова се случило како реакција на освојувањето на Пелопонез од страна на Османлиите. Особено по падот на Корони (1534) голем број Грци и Албанци побарале и им било доделено прибежиште во областите Калабрија, Саленто и Сицилија. Грците од Корони припаѓале на благородништвото и со себе понеле значителен подвижен имот. Тие добиле посебни привилегии и добиле даночни ослободувања. Друг дел од Грците што се преселиле во Италија дошле од регионот Мани во Пелопонез. Маниотите биле познати по своите горди воени традиции и за нивните крвави вендети (друг дел од овие Грци се преселил на Корзика, на пример, Корзиканските вендети). Овие миграции го зајакнале депопулираниот италијански југ со културно енергичен и воено способен елемент.
Ентони Манта
Детроит Ред Вингс
На 17 февруари 2016 година, Манта го забележал својот прв хет-трик во кариерата во натпревар против Милвоки Адмиралс.
Грци во Италија
Современ период
Кога италијанските фашисти ја добиле власта во 1922 година, тие ги прогонувале грчките семејства.
Грико
Грико се популациона група во Италија со грчко потекло која сè уште постои денес во италијанските региони Калабрија и Апулија. Традиционално тие говореле на грчки јазик, форма на грчки јазик што ги комбинира старите дорски и византиски грчки елементи. Некои веруваат дека потеклото на јазикот на Грико може да се проследи во колониите на Голема Грција. Грците биле доминантен елемент на населението во некои региони на југот на Италија, особено во Калабрија, Саленто, делови од Луканија и Сицилија до 12 век. Во текот на изминатите векови, Грико биле под силно влијание на Католичката црква и латинската култура, и како резултат на тоа многу од нив биле асимилирани во италијанската култура. Гриковиот јазик е сериозно загрозен поради јазичниот премин кон италијанскиот јазик и големата внатрешна миграција во градовите во последниве децении. Заедницата на Грико моментално е проценета на 60.000 членови
Ентони Манта
Детроит Ред Вингс
На 14 март 2016 година, Манта бил отповикан од Детроит Ред Вингс. Пред да биде отповикан, тој бил на третото место на Грифинс со 21 гол и 24 асистенции во 56 натпревари. Тој го направил своето деби во НХЛ следниот ден во натпреварот против Филаделфија Флаерс. На 24 март, тој го постигнал првиот гол во кариерата НХЛ против Бен Скривенс од Монтреал Канадиенс. На 10 април, тој бил вратен кај Грифините. Манта одигра 10 натпревари за Ред Вингс, забележувајќи два гола, една асистенција и 18 шута кон голот, додека во просек бележел време од 11:42 играјќи на мраз.
На 11 ноември 2016 година, Манта бил отповикан од Ред Вингс. Пред да биде отповикан, тој бил изедначен во водството во АХЛ по голови со осум гола на 10 натпревари. Тој, исто така, ги предводел Грифините во поени (10), голови со моќ(4) и удари (34).
На 5 октомври 2017 година, Манта го постигнал првиот гол во Литл Цезар Арена, со асистенција на капитенот Хенрик Зетерберг. На 31 март 2019 година, Манта го забележал својот прв хет-трик во кариерата во НХЛ во натпревар против Бостон Бруинс.
На 6 октомври 2019 година, Манта постигнал четири гола на домашен терен на Детроит 2019-2020 против Далас Старс, вклучително и природен хет-трик. Тој станал вториот играч во историјата на франшизата кој постигнал четири или повеќе гола на домашен терен, и прв по Џон Сорел во 1933 година. Тој, исто така, стана 23-тиот различен играч во историјата на франшизата со натпревар од четири гола, и прв по Јохан Францен во 2011 година. Манта бил прогласен за втора ѕвезда на неделата во НХЛ на 8 октомври 2019 година.
На 3 ноември 2020 година, Ред Вингс потпишале четиригодишен договор со Манта вреден 22,8 милиони долари.
Вашингтон Капиталс
На 12 април 2021 година, Манта бил разменет во Вашингтон Капиталс во замена за Јакуб Врана, Ричард Паник, пик од првиот круг во 2021 година и вториот круг во 2022 година.
На 18 април 2021 година, Манта станал првиот Вашингтон Капитал во историјата кој постигнал гол на секој од неговите први четири натпревари со клубот.
На 13 декември 2022 година, Манта асистирал за 800-от гол во кариерата на Алекс Овечкин. Овечкин е третиот играч во историјата на НХЛ кој постигнал 800 голови во кариерата.
Интернационална игра
Во 2012 година, Манта ја претставувал репрезентацијата на Канада на Светското првенство U18 на IIHF, каде што освоил бронзен медал. Манта забележал еден гол на седум натпревари.
Во 2014 година, Манта ја претставувал екипата на Канада на Светското јуниорско првенство во хокеј на мраз IIHF. Манта бил водечки стрелец за Канада, запишал пет гола и шест асистенции на седум натпревари, и бил именуван за 2014 WJC All-Star тимот.
Личен живот
Дедото на Манта е четирикратниот победник на Купот на Стенли, Андре Проновост.
Постарата сестра на Ентони, Елизабет Манта, станала една од првите 10 женски функционери во историјата на Американската хокеарска лига во октомври 2021 година, кога судел на Лавал ракета против на Американците на Рочестер во Лавал, Квебек.
Val-d'Or Foreurs
Манта поседува или дели голем број поединечни јуниорски рекорди:
Нидернверен (општинска заедница)
Нидернверен (Niedernwöhren) — општинска заедница во округот Шаумбург, во Долна Саксонија, Германија. Нејзиното седиште е во општината Нидернверен.
Општинската заедница Нидернверен се состои од следниве општини:
Писареи е фасо
Писареи е фасо е типично јадење со тестенини во италијанската провинција Пјаченца, меѓу најпознатите во кујната на Пјаченца. Станува збор за мали њоки од брашно и презла послужени со сос од грав, маст, кромид и домат. Антички селски рецепт, сиромашен, но и денес многу популарен меѓу луѓето и во рестораните на Пјаченца.
Јадењето е подобрено и регулирано од општинската администрација на Пјаченца.
Историја
Сигурна традиција кажува дека рецептот во основата на писареи е фасо бил развиен во средниот век во манастирите на Пјаченца благодарение на монасите, кои служеле рецепти од сиромашни, но хранливи состојки за да ги нахранат аџиите кои оделе во Рим, во транзит на Виа Франсигена. Некогаш наместо грав борлоти се користеле зрна доличос, а рецептот не вклучувал доматно пире, бидејќи гравот и доматите борлоти биле воведени во Европа дури по откривањето на Америка.
Подготовка
Писареите се добиваат од мешавина од брашно, презла и вода, која се витка во роловање за да се формираат долги цилиндри, кои се сечат на парчиња со големина на грав. Парчињата се дробат и малку се виткаат, за да ја добијат карактеристичната форма.
Признанија
На предлог на регионот Емилија-Ромања, писареи се вклучени од Министерството за земјоделство, како еден од традиционалните италијански прехранбени производи типични за провинцијата Пјаченца.
NGC 4714
Објектот бил предмет и на други истражувања, па освен како NGC 4714 се споменува и како MCG -2-33-18.
Откривање
Објектот е откриен на 27 март 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4714 е од видот E-S0. Видливиот сјај со голо око изнесува 12,7 m, а оној во рамките на интервалот од минималната до максималната честота 13,7 m, додека површинскиот сјај изнесува 13,5 m/лм2. NGC 4714 има привидни димензии од 1,6' х 1,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 50 м 19,2 с, а неговата деклинација, односно висината на лакот на тој агол, -13° 19' 28"". Положбениот агол на објектот е во износ од 150°.
Други поделби
Проучување на NGC 4714 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 43442. Во рамките на атласот на длабокото небо, Уранометрија 2000.00, објектот припаѓа на групата означена со бројот 284; додека во Каталогот на основни ѕвезди (GSC) е групиран под бројот 5541. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1591.
Каракалпаци
Каракалпаците се туркиски народ кој претежно живее во Узбекистан, односно во автономната област Каракалпакстан кој заедно со казасите заземаат 60% од вкупниот број на населението. Повеќе од каракалпаците се со муслиманска вероисповед и го зборуваат каракалпачкиот јазик. Вкупниот број на калапаците е околу 473 000 од кој 468 000 живеат во Узбекистан.
NGC 7024
NGC 7024 — астеризам во соѕвездието Лебед, заведен во Новиот општ каталог на длабоконебесни тела.
Откривање
Објектот е откриен на 17 октомври 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 7024 е од видот *Grp. NGC 7024 има само една позната привидна димензија, која изнесува 10'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 6 м 4,8 с, а неговата деклинација, односно висината на лакот на тој агол, +41° 29' 47"".
Шладен
Шладен (Schladen) — село и поранешна општина во округот Волфенбител во сојузната покраина Долна Саксонија, Германија. Сместен е крај реката Окер, околу 15 км јужно од градот Волфенбител и 25 км јужно од Брауншвајг. Од 1 ноември 2013 година е дел од општината Шладен-Верла и воедно нејзино административно седиште.
Населението брои 5016 жители. Местото претстатвувало административно седиште на истоимената општинска заедница.
Личности
Во Шладен е роден прочуениот неокласицистички архитект Лео фон Кленце (1784-1864).
Докторот (Доктор Ху)
Докторот е главниот карактер на долго трајната серија Доктор Ху. Карактерот исто така бил вклучен и во еден филм, и многу стрипови и спин-оф новели. Во серијата, „Докторот“ е титулата на на многу стар вонземјанин, лорд на време од планетата Галифреј.
Од почетокот на шоуто во 1963 година, ликот бил глумен од дванаесет глумци. Транзиција до секој следен глумец е објаснета во наративата на приказната.
Кинич Ханаб Пакал
Кинич Ханаб Пакал (23 март 603 - 28 август 683) бил владетел на мајанскиот град Паленке во доцниот класичен период на преколумбовскиот период во Средна Америка. За време на неговото долго владеење од 68 години, Пакал бил важен за проширување и изградба на некои значителни градби во Паленке.
Хоенмелзен
Хоенмелзен (Hohenmoelsen) — град во округот Бургенланд, во Саксонија-Анхалт, Германија. Се наоѓа на околу 10 километри југоисточно од Вајсенфелс и 27 километри југозападно од Лајпциг.
Религија во Германија
Христијанството е најголема религија во Германија, со 54.765.265 верници (67,07%), според податоци од крајот на 2006 година. Втората најголема религија е исламот, со 3.300 000 верници (4%), а помали религиозни организации се Будизмот и Јудаизмот.
Христијанство
Христијанството е најголема религија во Германија,. Протестантската Евангелистичка црква (особено на север) ја сочинуваа 30,2% од вкупниот број на население, Римокатоличката црква (особено на југ и запад) го сочинуваат 31.0% од населението. Како резултат на тоа, мнозинството од германскиот народ припаѓаат на христијанска заедница, иако многумина од нив ги нема во активната улога на црковниот живот. 1,7% од населението се православни христијани.
Независни и соборни цркви постојат во сите поголеми градови, но повеќето такви цркви се мали. Еден од нив е Независната Евангелистичка Лутеранска Црква.
Римокатолизмот бил основаната христијанска религија во земјата во 15 век, но процентот драстично бил променет по реформацијата. Мартин Лутер во 1517 ја предизвикал Католичката црква нарекувајќи ја црква на корупција. Преку ова, тој ја сменил картата на европската и светската историја формирајќи го протестантството.